rejauldu/bengali-wikipedia huggingface dataset:
খান জাহান আলীর সমাধিসৌধ কমপ্লেক্স বাগেরহাট জেলার অবস্থিত কথিত ঠাকুর দিঘি’র পাড়ের উপর অবস্থিত একটি কৃত্রিম উঁচু ঢিবি। এটি বর্তমানে খান জাহান সমাধিসৌধ কমপ্লেক্স নামেও পরিচিত । এ কমপ্লেক্সের মধ্যে আছে খান জাহান আলীর বর্গাকার সমাধিসৌধ, রয়েছে খান জাহান আলীর ‘দেওয়ান’ মুহম্মদ তাহিরের সমাধি, এক গম্বুজবিশিষ্ট মসজিদ এবং তথাকথিত কল্পিত রান্নাঘর। খান জাহান আলী ও তার দেওয়ানের সমাধিসৌধের স্থানটি একটি দেয়াল দ্বারা বেষ্টিত।   অবস্থান  খান জাহানের সমাধি বাগেরহাট জেলা সদর হতে প্রায় ৪ কিলোমিটার দক্ষিণ-পশ্চিমে ও ষাট গম্বুজ মসজিদ হতে প্রায় ২.৫ কি:মি: দক্ষিণ-পূর্বে ‘খঞ্জালী দীঘি’ বা ‘খানজাহান দীঘি’র (ঠাকুর দীঘি) উত্তর পার্শ্বে অবস্থিত খানজাহানের এই সমাধি। BAGERHATINFO.COM   বিবরণ  এই সমাধি বাইরের দিক থেকে পূর্ব-পশ্চিমে ৬৭.১ মিটার ও উত্তর-দক্ষিণে ৬৪.৭ মিটার উঁচু দেয়াল দ্বারা পরিবেষ্টিত। সমাধিসৌধটি  বাইরের দিকে প্রায় ১৩.৭ মিটার এবং ভেতরের দিকে ৯.১ মিটার প্রশস্ত ইটের তৈরি একটি বর্গাকার আয়তনের ভবন, এটি দিয়েই কমপ্লেক্সের প্রধান অংশ গড়ে উঠেছে । এটির বাইরের দিকে রয়েছে চারকোণা ধরনের শক্ত গোলাকার টাওয়ার ।এই সমাধিসৌধ এর চারদিকে রয়েছে ২.৪ মিটার পুরু দেয়াল , এটি ০.৯ মিটার পর্যন্ত পাথর আস্তরন দ্বারা আবৃত করা ।বাংলাপিডিয়া মুলত এটি  নিচের আর্দ্রতা থেকে এই ভবনকে রক্ষার জন্য একটি কৌশল । এই সমাধিসৌধের ভেতরে প্রবেশের জন্য রয়েছে পাথরের তৈরি চারটি খিলানপথ। কিন্তু বর্তমান সময়ে উত্তর দিকের প্রবেশপথটি ইট দ্বারা বন্ধ করে দেওয়া হয়েছে। সৌধটির ভেতরের অংশের দিকে রয়েছে ইটের তৈরি গোলার্ধ আকৃতির গম্বুজ দ্বারা ঢাকা । এই গম্বুজের দেয়ালের ভেতরে দিকে রয়েছে পাথরের ব্রাকেট এর থেকে বেরিয়ে আসা স্কুইঞ্চ । এর কোণের দিকের টাওয়ার গুলিতে আছে ঘুরানো ত্রিমাত্রিক বাঁকানো কার্নিশের বৈশিষ্ট্য, যা তৎকালীন বাংলার এক সক্রিয় স্থাপত্যরীতির পরিচায়ক । খান জাহান আলীর পাথরের তৈরি কবরটি সমাধিসৌধের একদম মাঝখানে অবস্থিত । উপরের দিকে রয়েছে চারস্তরবিশিষ্ট এবং সাধারণ কৌণিক পিপা আকৃতিতে চমৎকার সব নকশা । পাথর দ্বারা নির্মিত এর উপরের তিনটি স্তরে  আরবি ও ফারসি লেখা দ্বারা আবৃত যা ধর্মীয় প্রকাশ হিসেবে করা । তবে এই  লেখাগুলির অধিকাংশই এখন অস্পষ্ট । তার কবরের নিচের দুটি স্তর করা হয়েছে  ইটের তৈরী। এ ইটগুলি দ্বারা ভিতরের সম্পূর্ণ মেঝে নানা বর্ণের ষড়ভুজী এবং বর্গাকার  টালির নকশা করা । বর্তমানে দর্শনার্থীদের অনবরত ব্যবহার করার ফলে এই টালিগুলির আসল উজ্জ্বলতা নষ্ট হয়ে গেছে। এই পাথরের সমাধিসৌধে ব্যবহূত  লিপি থেকে এটা জানা যায় যে, খান জাহান আলী ২৭ জিলহজ ৮৬৩ হিজরিতে  মৃত্যুবরণ করেন। আর মৃত্যুর পূর্বেই তিনি তার  সমাধি নির্মাণ করেছিলেন বলে ধারণা ।  আরও দেখুন  বাংলাদেশের প্রত্নতাত্ত্বিক স্থানের তালিকা  তথ্যসূত্র    বহিঃসংযোগ   বিষয়শ্রেণী:খান জাহান আলী বিষয়শ্রেণী:বাগেরহাট জেলার প্রত্নতাত্ত্বিক স্থাপনা বিষয়শ্রেণী:বাগেরহাট জেলার দর্শনীয় স্থান বিষয়শ্রেণী:বাংলাদেশের সমাধিসৌধ
বরুণ সিং ভাটি (জন্ম: ১৩ ফেব্রুয়ারি ১৯৯৫) হলেন একজন ভারতীয় প্যারালিম্পিক হাই জাম্প ক্রীড়াবিদ। পোলিও রোগে আক্রান্ত হয়ে তার একটি পা অকেজো হয়ে যায়। তিনি সাধারণত দৌড়বাজী ক্রীড়ার হাইজাম্প বিভাগে প্রতিদ্বন্দ্বিতা করে থাকেন। বরুণ ব্যাঙ্গালুরুর ভারতীয় স্পোর্টস অথরিটিতে গো স্পোর্টস ফাউন্ডেশনের আর্থিক সহায়তায় প্রশিক্ষণ গ্রহণ করেন।   প্রাথমিক জীবন  বরুণ ভাটি ১৯৯৫ সালের ১৩ ফেব্রুয়ারি ভারতের উত্তরপ্রদেশ রাজ্যের বৃহত্তর নোয়ডায় জন্মগ্রহণ করেন। তার পিতা হেম সিং ভাটি এবং মাতা। তিনি নোয়ডার সেন্ট জোসেফ স্কুল থেকে প্রাথমিক শিক্ষা সমাপ্ত করেন। বর্তমানে তিনি গণিতে বিএসসি অনার্সে অধ্যায়নরত।  বরুণ যুবক বয়সে পোলিও রোগে আক্রান্ত হন। যার ফলে তার একটি পা বিকল হয়ে যায়।   কর্মজীবন  বরুণ সিং ভাটি কোরিয়ার ইনছনে অনুষ্ঠিত ২০১৪ এশিয়ান প্যারাগেমসে অংশগ্রহণ করেন এবং ৫ম স্থানে খেলা সমাপ্ত করেন। একই বছর সে ২০১৪ চায়না অপেন অ্যাথলেটিকস চ্যাম্পিয়নশিপে স্বর্ণ পদক জিতেন। যা ছিল তার প্রথম আন্তর্জাতিক কোন প্রতিযোগিতায় প্রথম সাফল্য। ২০১৫ সালে কাতারের দোহায় অনুষ্ঠিত এশিয়ান প্যারা চ্যাম্পিয়নশিপে এইচএন গিরিশ ও শরদ কুমারের মত ভারতীয় দলের হয়ে অংশগ্রহণ করেন, যাতে তিনি ৫ম স্থান অর্জন করেছিলেন। বরুণ ১.৮২ মিটার জাম্পিং করার  নতুন রেকর্ড নিয়ে ভারতের প্যারা হাইজাম্পার হিসাবে ২০১৬ আইপিসি এশিয়া ওশেনিয়া অ্যাথলেটিকস চ্যাম্পিয়নশিপে স্বর্ণ পদক জিতেন।https://www.paralympic.org/static/info/dubai-2016/ENG/ZB/ZBB101A_DU2016AT@@@@@@@ENG_number=22882.htm তিনি ২০১৬ রিও প্যারালিম্পিক গেমসে ভারতীয় দলের হয়ে অংশগ্রহণ করেন এবং দৌড়বাজীর হাইজাম্প বিভাগে ব্রোঞ্জ পদক জিতেছেন।   আরও দেখুন   ২০১৬ গ্রীষ্মকালীন প্যারালিম্পিকে ভারত  ২০১৬ গ্রীষ্মকালীন প্যারালিম্পিকে মল্লক্রীড়া  তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় পুরুষ উচ্চ লম্ফবিদ বিষয়শ্রেণী:২০১৬ গ্রীষ্মকালীন প্যারালিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১৬ গ্রীষ্মকালীন প্যারালিম্পিকে পদক বিজয়ী বিষয়শ্রেণী:অর্জুন পুরস্কার প্রাপক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতের প্যারালিম্পিক মল্লক্রীড়াবিদ বিষয়শ্রেণী:উত্তরপ্রদেশের মল্লক্রীড়াবিদ
খুরমা উত্তর ইউনিয়ন বাংলাদেশের সিলেট বিভাগের সুনামগঞ্জ জেলার ছাতক উপজেলার অন্তর্গত একটি ইউনিয়ন।   ইউনিয়নের ইতিহাস  ইউনিয়ন,বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইনের ১৮৭০ এর অধীনে, ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে।তারই ফলশ্রুতিতে সুনামগঞ্জ জেলার ছাতক উপজেলার খুরমা ইউনিয়নের জন্ম যা ভেঙে পরবর্তীতে খুরমা উত্তর ইউনিয়ন গড়ে উঠে।খুরমা উত্তর ইউনিয়নের প্রথম চেয়ারম্যানের দায়িত্ব পালন করেন জনাব আব্দুল কদ্দুছ।   ইউনিয়নের ওয়ার্ড ও গ্রাম  খুরমা উত্তর ইউনিয়নে ৯টি ওয়ার্ড, ৩৫টি গ্রাম, ১৮টি মৌজা রয়েছে।  গ্রামগুলো ভোটার সংখ্যাসহ উল্লেখ করা হলোঃ  ০১ নং ওয়ার্ডঃ মোহনপুর - ১০৫০ জন তেরাপুর - ৩৯৩ জন মানজিহারা - ২৮১ জন  ০২ নং ওয়ার্ডঃ আলমপুর - ১১৮০ জন ঘিলাছড়া -৮১১ জন হামিদপুর - ৮৭ জন  ০৩ নং ওয়ার্ডঃ নয়া মৈশাপুর - ১২৯১ জন তকিরাই - ৩১০ জন নোয়াগাঁও - ৪১৩ জন দাহারগাঁও -৩২০ জন  ০৪ নং ওয়ার্ডঃ সেওতরপাড়া - ১৪৪৬ জন হলিয়ারগাঁও - ২৯২ জন মৈশাপুর - ১০৫০ জন চাড়ালকোনা - ২৫৬ জন  ০৫ নং ওয়ার্ডঃ নাদামপুর - ৬৯১ জন নানশ্রী - ৪৬২ জন ইসলামপুর - ১৭০ জন রসুলপুর - ৫২১ জন  ০৬ নং ওয়ার্ডঃ কাঞ্চনপুর - ৬৭৫ জন নানশ্রী - ৬৭০ জন শৌলা - ৩৮২ জন একলিমনগর -২২০ জন গৌরীপুর - ৪০ জন রাজার গাঁও - ৩৩৩ জন নয়া রাজার গাঁও - ৯৫ জন  ০৭ নং ওয়ার্ডঃ বিহাই আদর্শ গ্রাম - ৯৭৯ জন আমেরতল - ৭৩৬ জন ফুরকান নগর - ৩১৩ জন  ০৮ নং ওয়ার্ডঃ লক্ষ্মীপাশা - ১৪১২ জন জামিরখাই - ৩২৩ জন গাবুরগাঁও - ৩৫৪ জন  ০৯ নং ওয়ার্ডঃ রুক্কা - ৭৪৩ জন গদারমহল - ৩৫৬ জন চলিতারবাঁক - ১২৬ জন ঘাটপার - ২৬৯ জন   ইউনিয়নের জনসংখ্যা   যোগাযোগ ব্যবস্থা  ছাতক উপজেলা শহরের পার্শ্ববর্তী ইউনিয়ন হওয়ায় উপজেলা সদরের সাথে সহজেই যোগাযোগ করা যায়। সিলেট-সুনামগঞ্জ সড়ক ও ছাতক-জাউয়া সড়কের মধ্যখানে ইউনিয়নের অবস্থান হওয়ায় ইউনিয়নবাসী যোগাযোগ ব্যবস্থার দিক দিয়ে সুবিধাজনক অবস্থায় আছে। দোহালিয়া-ধারণবাজার রাস্তা ইউনিয়নের দুইপাশের জনগোষ্ঠীকে মেলবন্ধনে আবদ্ধ করেছে। এছাড়া প্রায় গ্রামের রাস্তা ও বাড়ির রাস্তা পাকা হওয়ায় যোগাযোগ ব্যবস্থা সুগম হয়েছে।   ইউনিয়নের নদ-নদী  সুরমার শাখা নদী ঘানুয়ারা নদী ও বোকা নদী ইউনিয়নের প্রধানতম নদী।   শিক্ষাপ্রতিষ্ঠান  রুক্কা মিফতাহুল উলুম মাদ্রাসা। এলঙ্গি মডেল উচ্চবিদ্যালয়। গাবুরগাঁও দাখিল মাদ্রাসা। জাহানারা চৌধুরী উচ্চ বিদ্যালয় আমেরতল। সিএম মেমোরিয়াল উচ্চবিদ্যালয়। হাজী ছোয়াব আলী উচ্চ বিদ্যালয়। কাঞ্চনপুর মহিলা মাদ্রাসা। মৈশাপুর হাফিজিয়া মাদ্রাসা। লতিফিয়া আইডিয়াল ইসলামি কিন্ডার গার্ডেন।   উল্লেখযোগ্য ব্যক্তিত্ব  মুহিবুর রহমান মানিক, এমপি সুনামগঞ্জ-৫ (ছাতক-দোয়ারাবাজার)  তথ্যসূত্র
থাম্ব| লাওসের এক তরুণী মেয়ে হল একটি অল্পবয়সী মহিলা মানুষ, সাধারণত একটি শিশু বা কিশোরী। যদিও মেয়ে শব্দটির অন্যান্য অর্থ রয়েছে, যার মধ্যে রয়েছে যুবতী, Dictionary.com, "Girl". Retrieved January 2, 2008. কন্যা  বা বান্ধবী  বয়স নির্বিশেষে, প্রথম অর্থটি সবচেয়ে সাধারণ।  যে কোনো সমাজে মেয়েদের প্রতি আচরণ ও মর্যাদা সাধারণত সেই সংস্কৃতিতে নারীর মর্যাদার সঙ্গে ওতপ্রোতভাবে জড়িত। যেসব সংস্কৃতিতে নারীদের সামাজিক অবস্থান কম বা ছিল, সেখানে মেয়েরা তাদের বাবা-মায়ের কাছে অবাঞ্ছিত হতে পারে এবং সমাজ মেয়েদের ক্ষেত্রে কম বিনিয়োগ করতে পারে। মেয়েদের এবং ছেলেদের লালনপালনের মধ্যে পার্থক্য সামান্য থেকে সম্পূর্ণ ভিন্ন হতে পারে। লিঙ্গের মিশ্রণ বয়স অনুসারে পরিবর্তিত হতে পারে, এবং সম্পূর্ণ মিশ্র থেকে সম্পূর্ণ লিঙ্গ বিভাজন পর্যন্ত।   ব্যুৎপত্তি  ইংরেজি শব্দ গার্ল প্রথম মধ্যযুগে ১২৫০ এবং ১৩০০ সালের দিকে আবির্ভূত হয়েছিল এবং অ্যাংলো-স্যাক্সন শব্দ  থেকে এসেছে (এছাড়াও বানান  বা ) Webster's Revised Unabridged Dictionary (1913), girl , retrieved 2 January 2008 অ্যাংলো-স্যাক্সন শব্দ  অর্থ পোষাক বা পোশাক আইটেম এছাড়াও কিছু অর্থে একটি লক্ষণা বাক্যালঙ্গার হিসাবে ব্যবহৃত হয়েছে বলে মনে হয়। Dictionary.com, "Girl". Retrieved January 2, 2008. ১৪০০-এর দশকের শেষের দিকে, এই শব্দের অর্থ ছিল উভয় লিঙ্গের সন্তান; খ্রিস্টীয় ১৫ শতকের শেষের দিক থেকে এর অর্থ 'মহিলা শিশু' হয়। Online Etymology Dictionary, girl, retrieved 2 January 2008   আরো দেখুন    মেয়েদের দল  টমবয়   তথ্যসূত্র   বিষয়শ্রেণী:নারী বিষয়শ্রেণী:শিশু বিষয়শ্রেণী:বালিকা বিষয়শ্রেণী:নারী পরিভাষা
রলফ উইলিয়াম ল্যান্ডাওয়ার একজন জার্মান-আমেরিকান পদার্থবিজ্ঞানী।  জীবনী ল্যান্ডাওয়ার ১৯২৭ সালের ৪ ফেব্রুয়ারি জার্মানির স্টুটগার্টে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৫ সালে ব্যাচেলর্স এবং ১৯৫০ সালে পিএইচডি ডিগ্রি অর্জন করেন। তিনি নাসায় দুই বছর কাজ করেন এবং পরবর্তীতে আইবিএম এ যোগদান করেন।  পুরস্কার ও সম্মাননা  সম্মানসুচক ডক্টরেট, টেকনিয়ন  স্টুয়ার্ট ব্যালেন্টাইন মেডেল ১৯৯২  অলিভার ই বাকলি প্রাইজ ১৯৯৫  আইইইই এডিসন মেডেল ১৯৯৮  তথ্যসূত্র  বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইইইই এডিসন পদক বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:১৯২৭-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:মস্তিষ্কের টিউমার থেকে মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
২০২৭ সালের আইসিসি অনূর্ধ্ব-১৯ নারী টি২০ বিশ্বকাপ হবে অনূর্ধ্ব-১৯ নারী টি২০ বিশ্বকাপের তৃতীয় সংস্করণ। এটি ২০২৭ সালে বাংলাদেশ ও নেপাল যৌথভাবে আয়োজন করবে। টুর্নামেন্টের সময়সূচী এখনও ঘোষণা করা হয়নি। এটি নেপালের ক্রীড়ার ইতিহাসে প্রথমবারের মতো একটি বৈশ্বিক ইভেন্ট আয়োজন হবে। ভারত গত সংস্করণে তাদের দ্বিতীয় শিরোপা জিতে বর্তমান চ্যাম্পিয়ন।  যোগ্যতা  স্বাগতিক বাংলাদেশ এবং নেপাল সরাসরি টুর্নামেন্টে খেলার যোগ্যতা অর্জন করে।  তথ্যসূত্র  অনূর্ধ্ব-১৯ নারী টি-টোয়েন্টি বিশ্বকাপ
ইয়াসুতো ওয়াকিজাকা (, ; জন্ম: ১১ জুন ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালে এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ইয়াসুতো ২০২১ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  ইয়াসুতো ওয়াকিজাকা ১৯৯৫ সালের ১১ই জুন তারিখে জাপানের ইয়োকোহামায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২১ সালের ২৫শে মার্চ তারিখে, ২৫ বছর, ৯ মাস ও ১৪ দিন বয়সে, ডান পায়ে ফুটবল খেলায় পারদর্শী ইয়াসুতো দক্ষিণ কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। উক্ত ম্যাচের ৮৬তম মিনিটে আক্রমণভাগের খেলোয়াড় তাকুমি মিনামিনোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১০ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ৩–০ গোলের ব্যবধানে জয়লাভ করেছিল। জাপানের হয়ে অভিষেকের বছরে ইয়াসুতো সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল জাপান  ২০২১  ১  ০ সর্বমোট  ১  ০   তথ্যসূত্র    বহিঃসংযোগ                 বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১৬:০২, ১৩ জুলাই ২০২৩ (ইউটিসি) ধুরুং খুলশী লায়ন্স উচ্চ বিদ্যালয়   – (অপসারণের প্রস্তাবনা দেখুনলগ দেখুন) () স্বয়ংক্রিয়ভাবে উল্লেখযোগ্য নয়। নিবন্ধে গুরুত্বপূর্ণ কোন তথ্যও নেই। Deloar Akram (আলাপ • অবদান • লগ) ১০:১৯, ৬ জুলাই ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
টমাস অ্যাকল্যাণ্ড ব্লান্ডেল (; জন্ম: ১ সেপ্টেম্বর, ১৯৯০) ওয়েলিংটনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করছেন টম ব্লান্ডেল। দলে তিনি মূলতঃ উইকেট-রক্ষক হিসেবে খেলছেন। এছাড়াও ডানহাতে ব্যাটিং করাসহ ডানহাতে অফ-ব্রেক বোলিংয়ে পারদর্শী তিনি।   খেলোয়াড়ী জীবন  জানুয়ারি, ২০১৭ সালে টুয়েন্টি২০ আন্তর্জাতিকে অংশ নেয়ার জন্য নিউজিল্যান্ড দলে তাকে অন্তর্ভুক্ত করা হয়। ২০১৬-১৭ মৌসুমে সফরকারী বাংলাদেশ ক্রিকেট দলের বিপক্ষে লুক রঙ্কি’র আঘাতের প্রেক্ষিতে তৃতীয় টি২০আইয়ে খেলার সুযোগ পান। ৮ জানুয়ারি, ২০১৭তারিখে বাংলাদেশ দলের বিপক্ষে টি২০আই অভিষেক হয় তার।  জানুয়ারি, ২০১৭ সালে নিউজিল্যান্ডের একদিনের আন্তর্জাতিক দলের উইকেট-রক্ষক মনোনীত হন। তবে সফরকারী অস্ট্রেলিয়ার বিপক্ষে খেলার সুযোগ হয়নি তার। নভেম্বর, ২০১৭ সালে সফরকারী ওয়েস্ট ইন্ডিজ দলের বিপক্ষে টেস্ট সিরিজে খেলার জন্য অন্তর্ভুক্ত হন। ১ ডিসেম্বর, ২০১৭ তারিখে ওয়েলিংটনে অনুষ্ঠিত সিরিজের প্রথম টেস্টে ওয়েস্ট ইন্ডিজের বিপক্ষে অভিষেক হয় টম ব্লান্ডেলের। তিনি দলের নিয়মিত উইকেট-রক্ষক বিজে ওয়াটলিংয়ের স্থলাভিষিক্ত হন। অভিষেকেই নয়নাভিরাম অপরাজিত ১০৭ রানের নিউজিল্যান্ডীয় সর্বোচ্চ ইনিংস খেলেন। এছাড়াও ২০০৭ সালে ম্যাট প্রায়রের পর প্রথম উইকেট-রক্ষক হিসেবে এ কৃতিত্বের দাবীদার হন। ঐ খেলায় তার দল জয়লাভ করেছিল।   তথ্যসূত্র    আরও দেখুন   ট্রেন্ট বোল্ট  ২০১৯ ক্রিকেট বিশ্বকাপ দলসমূহ  নিউজিল্যান্ডীয় টেস্ট ক্রিকেটারদের তালিকা  টেস্ট ক্রিকেট অভিষেকে শতরান করার তালিকা  ২০১৬-১৭ বাংলাদেশ ক্রিকেট দলের নিউজিল্যান্ড সফর   বহিঃসংযোগ       বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:ওয়েলিংটন সিটি থেকে আগত ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:নিউজিল্যান্ডীয় উইকেট-রক্ষক বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:উইকেট-রক্ষক বিষয়শ্রেণী:উইজডেন বর্ষসেরা ক্রিকেটার
আলেসসিও জেরবিন (; জন্ম: ৩ মার্চ ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং ইতালি জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা দ্বিতীয় আক্রমণভাগের খেলোয়াড় হিসেবে খেলেন।  ২০১৭ সালে, জেরবিন ইতালি অনূর্ধ্ব-১৮ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় এক বছর যাবত ইতালির বয়সভিত্তিক দলের হয়ে খেলার পর, তিনি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।   প্রারম্ভিক জীবন  আলেসসিও জেরবিন ১৯৯৯ সালের ৩রা মার্চ তারিখে ইতালির নোভারায় জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  জেরবিন ইতালি অনূর্ধ্ব-১৮ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ১ বছরে ৪ ম্যাচে অংশগ্রহণ করে ১টি গোল করেছেন।   পরিসংখ্যান   আন্তর্জাতিক    দল  সাল  ম্যাচ  গোল ইতালি  ২০২২  ১  ০ সর্বমোট  ১  ০   তথ্যসূত্র    বহিঃসংযোগ                      বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আসোচাৎসিওনে কালচো মোনৎসার খেলোয়াড় বিষয়শ্রেণী:ভেনেৎসিয়া ফুটবল ক্লাবের খেলোয়াড়
thumb|250px|তুরস্কের মানচিত্রে ফোসা জেলার অবস্থান ফোসা বা ফোকাইয়া (প্রাচীন গ্রিক - Φώκαια, Phokaia, ফোকাইয়া) হল বর্তমান তুরস্কের পশ্চিম আনাতোলিয়ায় ইজমির প্রদেশের একটি ছোট শহর ও জেলা। প্রাদেশিক রাজধানী ইজমির থেকে ৭০ কিলোমিটার উত্তরে অবস্থিত এই শহরের লোকসংখ্যা ৩০,০০১ (২০১৪)।Türkisches Institut für Statistik সংগৃহীত ১ ফেব্রুয়ারি, ২০২০। এটি একটি অতি প্রাচীন জনপদ। প্রাচীন যুগেই এখানে গ্রিকরা ফোকাইয়া নামক একটি বন্দর নগরের পত্তন করে। এলাইয়া ও স্মিরনা উপসাগরের মধ্যবর্তী উপদ্বীপের এই বন্দরনগরটি আয়োলিয়ায় অবস্থিত হলেও এখানকার অধিবাসীরা ছিল আয়োনিয় গ্রিক। সেইসময় এখানের বন্দরটিও ছিল যথেষ্ট সমৃদ্ধ।Herodot, Historien 1, 164 f. পরবর্তীকালে মধ্যযুগেও এখানে সমৃদ্ধ জনপদের খবর পাওয়া যায়।  যাইহোক, বর্তমানে ফোসা শহরটি থেকে ২০ কিলোমিটার দূরে ইয়েনিফোসা (নতুন ফোসা) বলে আরেকটি শহরের অবস্থিতির কারণে স্থানীয়ভাবে শহরটি এসকিফোসা (পুরোনো ফোসা) বলে অভিহিত হয়। প্রাচীন গ্রিক জনপদ ফোকাইয়ার অবস্থান ছিল বর্তমানের এই দুই নতুন ও পুরোনো ফোসার মাঝখানে।  ইতিহাস প্রাচীন গ্রিক সভ্যতার আর্কাইক যুগে (খ্রিস্টপূর্ব ৮০০/৭০০ - ৫০০ অব্দ) ফোসা শহরের গ্রিক নাবিক ও ব্যবসায়ীরা ভূমধ্যসাগর জুড়ে ছড়িয়ে পড়ে ও স্পেন পর্যন্ত সমুদ্রতীরবর্তী বিভিন্ন জায়গায় তাদের উপনিবেশ গড়ে তোলে। এইসব উপনিবেশের মধ্যে কয়েকটি উল্লেখযোগ্য উপনিবেশ হল মাসিলিয়া (আজকের ফ্রান্সের মার্সেই শহর), লামসাকোস, এলাইয়া  প্রভৃতি।   তথ্যসূত্র   বিষয়শ্রেণী:তুরস্কের শহর বিষয়শ্রেণী:তুরস্কের জনবহুল উপকূলীয় স্থান
ফেরিয়ে প্রাসাদ () একটি উসমানীয় রাজপ্রাসাদ কমপ্লেক্স, যা ইস্তানবুল, তুরস্ক-এর বসফরাস প্রণালীর ইউরোপীয় তীরে অবস্থিত। বর্তমানে, এই ভবনগুলিতে একটি উচ্চ বিদ্যালয় এবং একটি বিশ্ববিদ্যালয়সহ বিভিন্ন শিক্ষাপ্রতিষ্ঠান পরিচালিত হয়।   ইতিহাস  এই প্রাসাদ কমপ্লেক্সটি সুলতান আবদুলআজিজ (শাসনকাল ১৮৬১–৭৬)-এর নির্দেশে ১৮৭১ সালে নির্মিত হয়, এবং এর নকশা করেন স্থপতি সারকিস বালিয়ান। উসমানীয় রাজপরিবারের অতিরিক্ত সদস্যদের আবাসনের জন্য এটি নির্মিত হয়। দোলমাবাহচে প্রাসাদ ও চেরাগান প্রাসাদ-এর পরিপূরক হিসেবে নির্মিত এই প্রাসাদটি "ফেরিয়ে" নামে পরিচিতি পায়, যার অর্থ উসমানীয় তুর্কি ভাষায় "দ্বিতীয়" বা "সহায়ক"। এটি মূলত তিনটি প্রধান ভবন, হারেমের জন্য একটি ভবন, একটি ছোট দুই তলা ভবন এবং পেছনে কিছু আনুষঙ্গিক ভবন নিয়ে গঠিত।  ১৮৭৬ সালের ৩০ মে, সুলতান আবদুলআজিজকে তাঁর মন্ত্রীদের দ্বারা ক্ষমতাচ্যুত করা হয়। তিনি তোপকাপি প্রাসাদে চার দিন থাকার পর নিজ ইচ্ছায় ফেরিয়ে প্রাসাদে স্থানান্তরিত হন। কিছুদিন পর, তাঁকে ফেরিয়ে প্রাসাদে হাতের শিরা কাটা অবস্থায় পাওয়া যায়। সে সময় এটিকে আত্মহত্যা হিসেবে নথিভুক্ত করা হয়েছিল।  ৩ মার্চ ১৯২৪ সালে তুরস্কের জাতীয় সংসদ কর্তৃক উসমানীয় খিলাফত বিলুপ্তির আগ পর্যন্ত, উসমানীয় রাজপরিবারের বিভিন্ন সদস্য ফেরিয়ে প্রাসাদে বসবাস করতেন। খিলাফতের শেষ খলিফা আবদুলমেজিদ দ্বিতীয় ও তাঁর পরিবারের নির্বাসনের পর, কিছু সময়ের জন্য প্রাসাদটি পরিত্যক্ত অবস্থায় ছিল।   বর্তমান ব্যবহার  ১৯২৭ সালে, সামুদ্রিক কলেজ () ফেরিয়ে প্রাসাদের কিছু ভবনে স্থায়ী হয়। ১৯২৮-২৯ শিক্ষাবর্ষে, কাবাতাশ উচ্চ বিদ্যালয়ও প্রাসাদ কমপ্লেক্সের কিছু ভবনে স্থানান্তরিত হয়। ১৯৬৭ সালে গালাতাসারায় উচ্চ বিদ্যালয় মিশ্র লিঙ্গ শিক্ষাব্যবস্থা চালু করলে, প্রাসাদের একটি অংশ বিদ্যালয়ের ছাত্রীদের জন্য ব্যবহৃত হয়। তবে উত্তর-পূর্ব অংশটি দীর্ঘদিন ধরে অবহেলিত অবস্থায় ছিল।  ১৯৮১ সালে, সামুদ্রিক কলেজকে ইস্তানবুল টেকনিক্যাল ইউনিভার্সিটির মেরিটাইম স্কুলে রূপান্তর করা হয় এবং এটি তুজলায় স্থানান্তরিত হয়। এরপর ভবনগুলো কিছু সময়ের জন্য খালি ছিল, তবে ১৯৮২ সালে এগুলো জিয়া কালকাভান সামুদ্রিক কারিগরি উচ্চ বিদ্যালয়ের জন্য বরাদ্দ করা হয়।  ১৯৯২ সালে, গালাতাসারায় উচ্চ বিদ্যালয়ের ছাত্রীদের ব্যবহৃত ভবনগুলো গালাতাসারায় বিশ্ববিদ্যালয়-এর কাছে হস্তান্তর করা হয়। বর্তমানে প্রধান ভবনটি বিশ্ববিদ্যালয়ের বিভিন্ন অনুষদ, যেমন আইন অনুষদ, অর্থনীতি অনুষদ এবং যোগাযোগ অনুষদসহ বিভিন্ন প্রশাসনিক কার্যালয় হিসেবে ব্যবহৃত হচ্ছে। এই প্রধান ভবনটি মূলত ইব্রাহিম তেভফিক এফেন্দি সাহিল সরায়ı নামে পরিচিত ছিল।  ১৯৯৫ সালে, প্রাসাদের দীর্ঘদিনের অবহেলিত অংশটি কাবাতাশ শিক্ষা ফাউন্ডেশন কর্তৃক সংস্কার করা হয় এবং এটিকে একটি উচ্চমানের রেস্তোরাঁ, "ফেরিয়ে লোকান্তাসি" হিসেবে রূপান্তর করা হয়।  গালাতাসারায় বিশ্ববিদ্যালয় দ্বারা ব্যবহৃত প্রধান ভবনটি ২২ জানুয়ারি ২০১৩ সালে এক ভয়াবহ অগ্নিকাণ্ডে মারাত্মক ক্ষতিগ্রস্ত হয়। তুরস্কের সংস্কৃতি ও পর্যটন মন্ত্রণালয় জানিয়েছে যে, ভবনটি তার পূর্বের রূপে পুনরুদ্ধার করা হবে এবং এটি ভবিষ্যতেও শিক্ষা কার্যক্রমের জন্য ব্যবহৃত হবে।   আরও দেখুন    দোলমাবাহচে প্রাসাদ  চেরাগান প্রাসাদ   তথ্যসূত্র
Redirected article 30px Welcome to Wikipedia. Thanks for creating the article, . However, there already is an article on that topic, , so your article was redirected to the existing one. Please take advantage of the search feature to find similar-named articles before creating them in the future—and feel free to redirect alternate spellings of existing articles. Thanks.Usage This template is based on Template:Firstarticle but is for an article created that was redirected to an existing article.  There are 2 parameters, the old page name and the redirected-to page name. Please substitute this template with: {{subst:firstredirect|oldname|newname}}.
thumb|১৯৭০ দশকের প্রথম দিকের টেসলা স্বয়ংক্রিয় টেলিফোন এক্সচেঞ্জ thumb|প্রথাগত টেলিফোনের প্রাথমিক ওয়েস্টার্ন ইলেকট্রিক ৪৪৬জি মডেল  বিজনেস টেলিফোন সিস্টেম হল বহু/একাধিক সংযোগ বিশিষ্ট টেলিফোন সিস্টেম যা সাধারণত ব্যবসায়িক পরিবেশগুলিতে ব্যবহৃত হয়, যার মধ্যে প্রথাগত টেলিফোনি সিস্টেম থেকে শুরু করে প্রাইভেট ব্রাঞ্চ এক্সচেঞ্জ (পিবিএক্স) পর্যন্ত সবই অন্তর্ভুক্ত।  একাধিক টেলিফোনের সমন্বয়ে গঠিত বিজনেস টেলিফোন সিস্টেম আর আর একাধিক সেন্ট্রাল অফিস লাইন বা সিও লাইনের সমন্বয়ে গঠিত টেলিফোন সেস্টেমের মধ্যে মূল পার্থক্য হল সিও লাইন সমুহকে বিভিন্ন প্রথাগত টেলিফোনি সিস্টেমের (কি টেলিফোন সিস্টেম/কেটিএস) টেলিফোনি স্টেশন থেকে নিয়ন্ত্রণ করা সম্ভব, এবং এই ধরনের সিস্টেম সাধারনত কল হ্যান্ডেলিংয়ের মত সুবিধা দিয়ে থাকে। বিজনেস টেলিফোন সিস্টেমকে প্রায়শই প্রথাগত টেলিফোনি সিস্টেমের (কি টেলিফোন সিস্টেম/কেটিএস) এবং প্রাইভেট ব্রাঞ্চ এক্সচেঞ্জ (পিবিএক্স) এই দুই ভাগে ভাগ করা হয়, যদিও মিশ্র সিস্টেমও বিদ্যমান।  প্রথাগত টেলিফোনি সিস্টেমের সেন্ট্রাল অফিস ট্রাঙ্ক (সিও ট্রাঙ্ক) থেকে স্টেশন অথবা স্টেশন থেকে স্টেশনের মধ্যে সংযোগ স্থাপনের জন্য সুইচবোর্ডে কোন প্রকার টেলিফোন অপারেটর বা এ্যটেন্ডেন্ট প্রয়োজন হয়না বিধায় প্রাইভেট ব্রাঞ্চ এক্সচেঞ্জ (পিবিএক্স) কে প্রথাগত টেলিফোনি সিস্টেম থেকে পৃথক করা হয়। প্রযুক্তিগতভাবে, পিবিএক্স সিও সিস্টেমের সাথে তার নিজস্ব টেলিফোন সমুহকে সংযোগ প্রদান করে। কিন্তু এটি সিও সিস্টেমের থেকে অধিক জটিল হয়ে থাকে। অধিকাংশ ক্ষেত্রে ধারণ ক্ষমতা ও বৈশিষ্ট্য সমুহের দিক দিয়ে এটি সিও সিস্টেমের প্রতিদ্বন্দ্বীও বটে।  তথ্যসূত্র  বিষয়শ্রেণী:টেলিফোন এক্সচেঞ্জ সরঞ্জাম বিষয়শ্রেণী:টেলিফোন সরঞ্জাম
রিপুন বোরা (জন্ম ১ অক্টোবর ১৯৫৫) একজন ভারতীয় রাজনীতিবিদ এবং ২০২২ সাল থেকে আসামের সর্বভারতীয় তৃণমূল কংগ্রেস দলের নেতা। তিনি ২০২২ সাল থেকে আসাম তৃণমূল কংগ্রেসের সভাপতি হিসেবে দায়িত্ব পালন করছেন। তিনি ২০১৬ থেকে ২০২১ সাল পর্যন্ত আসাম প্রদেশ কংগ্রেস কমিটির সভাপতি ছিলেন। এছাড়াও তিনি ২০১৬ থেকে ২০২২ সাল পর্যন্ত আসামের রাজ্যসভার সদস্য ছিলেন। বোরা আসাম সরকারের শিক্ষামন্ত্রী হিসেবেও দায়িত্ব পালন করেছেন। তিনি ২০২২ সাল পর্যন্ত ভারতীয় জাতীয় কংগ্রেসের সদস্য ছিলেন।   বিতর্ক  ২১ সেপ্টেম্বর ২০২০-এ, নথি ছিঁড়ে, মাইক ভাঙার এবং রাজ্যসভার ডেপুটি চেয়ারম্যানকে হেনস্থা করার মাধ্যমে ঘরের মধ্যে তাদের এলোমেলো আচরণের জন্য রিপুন বোরা সহ আরও সাতজন সদস্যকে রাজ্যসভা থেকে বরখাস্ত করা হয়েছিল। তাদের কর্মকাণ্ডের নিন্দা করেছেন একাধিক নেতা।  ৩ জুন ২০০৮-এ আসামের তৎকালীন শিক্ষামন্ত্রী, রিপুন বোরাকে ২৭ সেপ্টেম্বর, ২০০০-এ ঘটে যাওয়া ড্যানিয়েল টপনো হত্যার তদন্তকারী সিবিআই কর্মকর্তাকে ১০ লাখ টাকা ঘুষ দেওয়ার জন্য দিল্লিতে গ্রেপ্তার করা হয়েছিল।  বোরা হত্যা মামলার অন্যতম আসামি। টপনো, যিনি অল আসাম টি ট্রাইব স্টুডেন্টস ইউনিয়নের জেলা সভাপতি ছিলেন, ১৯৯৬ সালের আসাম বিধানসভা নির্বাচনে বোরার রাজনৈতিক প্রতিদ্বন্দ্বী ছিলেন। আসাম পুলিশ কোনও অগ্রগতি করতে ব্যর্থ হওয়ার পরে ২০০১ সালে মামলাটি সিবিআইয়ের কাছে হস্তান্তর করা হয়েছিল।  যদিও, ২০১৪ সালে কামরূপ মেট্রো সেশন কোর্ট বোরাকে খালাস করেছিল, সিবিআই গুয়াহাটি হাইকোর্টে একটি ফৌজদারি পুনর্বিবেচনা পিটিশন দায়ের করেছিল এবং ৩ জুন মামলাটি নথিভুক্ত করা হয়েছিল। ২০১৪ সাল থেকে এ বিষয়ে কোনো শুনানি হয়নি।   তথ্যসূত্র   বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসামের তৃণমূল কংগ্রেসের রাজনীতিবিদ বিষয়শ্রেণী:১৯৫৫-এ জন্ম বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:জীবিত ব্যক্তি বিষয়শ্রেণী:আসামের রাজ্যসভা সদস্য বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ